**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1142-2/16**

**Podgorica, 08.08.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi advokata Branke Rajković UP II 07-30-1142-1/16 od 22.07.2016. godine, izjavljene zbog povrede pravila postupka-nedonošenja rješenja Uprave za nekretnine PJ Podgorica, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 05.08.2016. godine, donio:

**R J E Š E NJ E**

Žalba se usvaja.

Nalaže se Upravi za nekretnine PJ Podgorica da donese rješenje po zahtjevu za slobodan pristup informacijama advokata Branke Rajković od 08.06.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Uprave za nekretnine PJ Podgorica, podnosilac zahtjeva za pristup informaciji je uložio žalbu. U žalbi se navodi da je dana 08.06.2016. godine podnio zahtjev za pristup informacijama: fotokopije rješenja o promjeni nosioca prava svojine – vlasnika nakon zaključenja ugovora o kupoprodaji od 11.08.1986. godine između pok. XX i pok. XX čiji su predmet kat.parcele 2473 i 2484 tada upisane u Posjedovnom listu broj 309 KO Cerovice, a sada upisane u LN br. 421 KO Cerovice.Predloženo je da Uprava za nekretnine PJ Podgorica najkasnije u roku od 15 dana od podnošenja zahtjeva donese rješenje dozvoljava se podnosiocu zahtjeva pristup informacijama , na način što će se istom dostaviti fotokopiju rješenja o promjeni nosioca prava svojine – vlasnika nakon zaključenja ugovora o kupoprodaji od 11.08.1986. godine između pok. XX i pok. XX čiji su predmet kat.parcele 2473 i 2484 tada upisane u Posjedovnom listu broj 309 KO Cerovice, a sada upisane u LN br. 421 KO Cerovice.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 25.07.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-4420-1/16 od 25.07.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Uprava za nekretnine PJ Podgorica nije donijela rješenje po osnovu podnijetog zahtjeva za slobodan pristup informacijama advokata Branke Rajković od 08.06.2016. godine u zakonskom roku. Uprava za nekretnine PJ Podgorica je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema. **SAVJET AGENCIJE: Predsjednik, Muhamed Gjokaj**